
ROMÂNIA

 

JUDEŢUL VRANCEA

 

CONSILIUL LOCAL

 

AL MUNICIPIULUI FOCŞANI

 

 

 

 

HOTĂRÂRE

 


Privind, aprobarea închirierii prin licitaţie publică, a terenului în suprafaţa de 22,65 mp., apartinând domeniului privat al municipiului  Focşani, str. Dimitrie Cantemir nr.3, judeţul Vrancea, T.161 
         Consiliul local al municipiului Focsani, judeţul Vrancea, întrunit în sedinţa ordinară.

         Analizând proiectul de hotarâre iniţiat de Primarul municipiului Focşani, raportul comun al  serviciului urbanism, serviciului juridic-contencios, administrarea domeniului public şi privat, şi al direcţiei economice, înregistrat la nr.15423/15.04.2014, prin care se propune aprobarea închirierii prin licitaţie publică, a terenului în suprafaţa de 22,65 mp., aparţinând domeniului privat al municipiului Focşani, str. Dimitrie Cantemir nr.3, T.161;                                                
      - vazând avizul favorabil al Comisiei de urbanism şi agricultură şi cel al Comisiei de buget şi administraţie publică;

     -  având în vedere prevederile art.36, alin.(2), lit. (c), alin.(5) lit.a si art.123 alin.(1,2) din Legea nr.215/23.04.2001, privind administraţia  publică locală, republicată, cu modificările şi completările ulterioare şi în temeiul art.45, alin.(3) din Legea nr.215/23.04.2001, privind administraţia  publică locală, republicată, cu modificările şi completările:
HOTARASTE:   

         Art.1. Se aprobă închirierea prin licitaţie publică, a terenului în suprafaţă de 22,65 mp., aparţinând domeniului privat al municipiului Focşani, str. Dimitrie Cantemir nr.3, T.161, compus din louă loturi cu suprafeţele de 14,65 mp. şi 8,00 mp. evidenţiate în planul de situaţie anexa nr.1 şi caietul de sarcini, anexa nr. 2, care fac parte integrantă din prezenta hotărâre. Preţul de pornire al licitaţiei va fi de 45 lei/ mp./ lună iar termenul contractului este de 5 ani.
          Art.2. Se constată că terenul situat în Focşani, str. Dimitrie Cantemir nr.3, face parte din domeniului privat al municipiului Focşani, teren inventariat prin Hotărârea Consiliului Local nr.329/2013.
Art. 3. Prezenta hotărâre va fi comunicată de catre Serviciul administraţie publică locală, agricultură, cadastru, compartimentelor, birourilor, serviciilor şi Primarului municipiului Focşani, care va asigura executarea acesteia prin Serviciul juridic-contencios, administrarea domeniului public şi privat, Direcţia tehnică si Direcţia economică.

	PREŞEDINTE  DE  ŞEDINŢĂ,

Gabriel-Ionel NECULA
	Contrasemnează,

Secretarul municipiului Focşani
           Eduard-Marian CORHANĂ


Municipiul Focsani, 24 aprilie 2014
Nr. 124   
            ROMANIA                                                                     ANEXA NR.  2

   JUDETUL VRANCEA                                    La  HOTARAREA CONSILIULUI LOCAL

 MUNICIPIUL FOCSANI                                               NR.   124    din  24.04.2014
    CONSILIUL LOCAL                                                          

CAIET DE SARCINI

Privind, aprobarea închirierii prin licitaţie publică, a terenului în suprafaţă de 22,65 mp., apartinând domeniului privat al municipiului  Focşani, str. Dimitrie Cantemir nr.3, judeţul Vrancea, T.161 
1. DATA ŞI LOCUL DESFĂŞURĂRII LICITAŢIEI PUBLICE

Licitaţia publică va avea loc în data de _______2014, la sediul Primăriei municipiului Focşani, din b-dul Dimitrie Cantemir nr. 1 bis, ora __________.
2. OBIECTUL ÎNCHIRIERII:    

    2.1. Obiectul închirierii îl constituie terenul în suprafata de 22,65 mp., identificat in anexa nr.1 la prezenta hotarâre. Acest teren apartine domeniului privat al municipiului Focsani şi se inchiriaza in vederea amenajarii rampă acces persoane cu dizabilităţi şi unităţi climatizare.
  3. DURATA ÎNCHIRIERII: 

    3.1. Terenul ce face obiectul închirierii se închiriază pe o durată de 5 ani.
    3.2. Modalitatea de plată şi clauzele speciale se vor stabili prin contractul de închiriere.

        4. CARACTERISTICILE ÎNCHIRIERII: 

   4.1. Investiţiile se vor realiza în conformitate cu prevederile Certificatului de urbanism nr.1075/16.12.2013 urmarindu-se caracteristicile unei constructii provizorii si unitare, agreate de serviciul de specialitate din cadrul Primariei municipiului Focsani;

  4.2.  Tratarea arhitecturală va fi în concordanţă cu ambientul arhitectural zonal;

   4.3 Se vor folosi pentru finisajul exterior, materiale durabile din producţia internă sau din export, care să confere personalitate obiectivului;

    4.4 Amplasarea în teren a construcţiei cât şi accesele vor fi proiectate astfel încât să se asigure circulaţia fluentă în zonă;

    4.5 Prin soluţiile adoptate se va asigura protecţia clădirilor învecinate, precum şi protecţia mediului;

    4.6 Alte clauze privind modul de executare şi de întreţinere al obiectivului care se vor realiza pe terenul închiriat vor fi stabilite prin contractul de închiriere;

     4.7 Durata de execuţie a obiectivului va fi de 12 de luni de la data emiterii autorizaţiei de construire.

    4.8 Va asigura accesul permanent si neconditionat in vederea remedierii, la timp, a eventualelor avarii si a lucrarilor de intretinere ale obiectivului – canal colector si va respecta limitele de protectie impuse de legislatia in vigoare.

           5 . ELEMENTE DE PREŢ:
5.1. Preţul minim al închirierii pentru amplasamentul in suprafata de 22,65 mp. identificat în situaţia şi planul de amplasament aprobat prin hotararea consiliului local este de  45 lei / mp./ luna.

5.2. Preţul terenului licitat, va fi cel puţin egal cu cel de la punctul 5.1. de mai sus si va fi indexat anual cu rata inflaţiei.

         6. ÎNCETAREA ÎNCHIRIERII :
    Încetarea contractului de închiriere poate avea loc în următoarele situaţii:

6.1. La expirarea duratei stabilite în contractul de închiriere;

6.2. În cazul nerespectării obligaţiilor contractuale de către chiriaş;

6.3. La dispariţia dintr-o cauză de forţă majoră a bunului închiriat sau în cazul imposibilităţii obiective a chiriaşului de a-l exploata, prin renunţare, fără plata unei despăgubiri;

6.4. În cazul în care terenul îşi schimbă destinaţia/ face obiectul unei investitii de interes local, aprobate, sau face obiectul restituirii catre persoanele indreptatite potrivit legilor proprietatii.

         7. SOLUŢIONAREA LITIGIILOR:

          Litigiile de orice fel apărute între părţile contractante, în cursul derulării contractului de închiriere, sunt de competenţa instanţelor de judecată.

          8. PROCEDURA LICITATIEI 

      8.1   Licitatie publica deschisa cu strigare de 5 lei la fiecare pas, începând cu suma de 45 lei/ mp. /luna. 

      8.2 La licitaţie pot participa persoane juridice din tara sau strainatate, personal sau prin mandatar desemnat, care au fost admise la licitatie în urma verificarii dosarelor de catre comisie.

     8.3 Pentru desfăşurarea procedurii licitaţiei publice deschise este obligatorie participarea a cel puţin 2 ofertanţi, persoane juridice sau persoane fizice autorizate În situaţia în care la prima licitaţie ( primul anunţ ) nu se prezintă cel puţin doi ofertanţi, licitaţia va fi anunţată din nou, fiind suficientă existenţa unei singure oferte

           9. GARANTII SI TAXE DE PARTICIPARE     

    9.1.  Taxa de participare la licitaţie este de 100,00 lei/ amplasament.

    9.2   Garanţia de participare la licitaţie se va achita pentru fiecare amplasament pentru care se depune oferta si reprezinta valoarea chiriei  minime rezultate din pretul de pornire la licitatie pentru o perioada de o luna.

    9.3   Taxa de participare şi garanţia de participare la licitaţie vor fi depuse la casieria Primăriei municipiului Focşani.

        10. CONDITII DE ELIGIBILITATE A OFERTANTULUI l

          10.1 Ofertantul este admis sa participe la licitatie in conditiile in care este declarat eligibil de catre organizator, respectiv prezinta: 

   -  certificatul de înmatriculare eliberat de Oficiul Registrului Comeţului, de pe actul constitutiv al societăţii, inclusiv de pe actele adiţionale relevante ;

· certificatul de înregistrare fiscală ;

· dovada privind achitarea obligaţiilor fiscale, prin prezentarea unui certificat de atestare fiscală, eliberat de organul fiscal competent ;

· certificat privind achitarea taxelor şi impozitelor locale eliberat de autorităţile locale;

              11. MODUL DE DESFĂŞURARE AL LICITAŢIEI :

   11.1   Ofertanţii interesaţi, pentru a participa la licitaţia publică organizată în vederea închirierii terenului aparţinând domeniului privat al municipiului Focşani aprobată prin hotărârea consiliului local, vor depune la sediul organizatorului  documentele solicitate şi oferta, nominalizate în anunţul publicitar publicat pe site – ul institutiei si intr-un ziar national.

    11.2 Termenul de primire al ofertelor nu poate fi mai mic de 20 de zile calendaristice, începând cu data publicării anunţului publicitar.

               12  DEPUNEREA OFERTELOR :

 12.1 Ofertele vor fi redactate în limba română;

 12.2 Oferta este fermă, are caracter definitiv şi obligatoriu asupra continutului documentatiei pe perioada de valabilitate. Depunerea ofertei reprezinta manifestarea vointei ofertantului de a semna contractul de inchiriere a terenului pentru utilizarea acestuia in conformitate cu Caietul de sarcini.

       12.3  Adjudecarea ofertei reprezinta manifestarea vointei organizatorului de a incredinta inchirierea terenului ofertantului si de a semna contractul cu acesta;

       12.4 Revocarea ofertei de catre ofertant dupa deschiderea ofertei sau dupa adjudecare atrage dupa sine pierderea garantiei de participare si incetarea contractului de inchiriere.

           12.5 Documentatia va cuprinde:

· cererea :

· oferta propriu – zisa;

   -  dovada depunerii la casieria organizatorului licitaţiei a garanţiei de participare. Garanţia de participare la licitaţie se va achita pentru fiecare amplasament pentru care se depune oferta si reprezinta valoarea chiriei  minime/ amplasament rezultate din pretul de pornire la licitatie pentru o perioada de o luna reprezentând în numerar sau cu ordin de plată cu viza Trezoreriei municipiului Focşani;

  -  dovada achitării la casieria organizatorului licitaţiei a taxei de participare în sumă de 100,00 lei/ amplasament.

 12.6 Ofertantul va introduce depune cererea insotita de doua plicuri, astfel:

· plicul exterior, pe care va fi scrisă adresa organizatorului licitaţiei, respectiv Primăria municipiului Focşani şi adresa terenului supus licitaţiei publice în vederea închirierii, va contine actele solicitate la punctul anterior, mai putin oferta propriu – zisa.  Pentru continuarea desfăşurării procedurii de licitaţie este necesar ca după deschiderea plicurilor exterioare cel puţin două oferte să întrunească condiţiile prevăzute mai sus. 

· plicul interior va conţine oferta propriu-zisă. Pe plicul interior se va scrie numele şi prenumele ofertantului, domiciliul (adresa) sau sediul societăţii, asfel încât să se poată restitui acestuia, oferta în cazul în care nu a fost adjudecată sau respinsă.

 12.7 Ofertele primite şi înregistrate după termenul limită de primire prevăzut în anunţul publicitar vor fi excluse de la licitaţie şi vor fi înapoiate ofertanţilor fără a fi deschise.

 12.8  Oferta trebuie să cuprindă toate condiţiile prevăzute în caietul de sarcini.

 12.9  Ofertantul va suporta toate cheltuielile aferente prezentării ofertei sale.

   12.10 Dacă oferta nu răspunde la cerinţele licitaţiei, aceasta va fi respinsă de comisia de licitaţie.

  12.11   În legătură cu ofertele se precizează următoarele:

· oferta reprezintă angajamentul ofertantului în conformitate cu documentele licitaţiei, este secretă şi se depune în vederea participării la licitaţie;

· oferta este supusă clauzelor juridice şi financiare înscrise în documentele ce o alcătuiesc;

· organizatorul licitaţiei are dreptul să descalifice orice ofertant care nu îndeplineşte, prin oferta prezentată, una sau mai multe cerinţe din documentele de licitaţie;

· revocarea de către ofertant a ofertei după adjudecare, atrage pierderea garanţiei de participare;

· ofertele aflate sub valoarea preţului minim de pornire la licitaţie vor fi excluse;

   12.13   Licitaţia are loc la data şi ora stabilită în anunţul de închiriere.

      În cazul în care până la expirarea termenului limită de depunere a ofertelor, nu se depun cel puţin două oferte, organizatorul va proceda la republicarea anunţului publicitar, iar procedura licitaţiei publice va fi reluată.

    12.14   La data, ora şi locul anunţat pentru deschiderea licitaţiei vor fi prezenţi membrii comisiei de licitaţie şi ofertanţii care au prezentat documentele necesare pentru participarea la licitaţie, conform caietului de sarcini.

     12.15  Preşedintele comisiei de licitaţie descrie bunul imobil-teren, anunţă preţul minim de închiriere stabilit potrivit hotărârii consiliului local, pasul de licitaţie stabilit de comisie şi modul de desfăşurare a licitaţie.

     12.16   În cursul şedinţei de licitaţie ofertanţii au dreptul să anunţe, prin strigare, un preţ egal sau mai mare decât preţul anunţat de preşedintele comisiei. 

    12.17 Dacă nici unul dintre ofertanţi nu oferă preţul de pornire la licitaţie, licitaţia va fi reluată la o dată ulterioară.

    12.18  Preţul minim de pornire la licitaţie este de 45 lei/ mp/ luna.

     12.19 Ofertele pentru care s-au transmis notificări de retragere sau ofertele întârziate se vor restitui nedeschise.

13. GARANŢII:

 13.1. În vederea participării la licitaţie ofertanţii, sunt obligaţi să depună la casieria organizatorului sau prin ordin de plată cu viza Trezoreriei municipiului Focşani, taxa de participare şi garanţia de participare.

  13.2  Ofertanţilor necăştigători li se restituie garanţia de participare pe bază de cerere.

  13.3 Garanţia de participare la licitaţie se pierde în următoarele situaţii :

· dacă ofertantul câştigător îşi retrage oferta în intervalul de la deschiderea ofertelor şi până la comunicarea adjudecării;

· în cazul ofertantului câştigător, dacă acesta nu se prezintă la data stabilită de comisia de licitaţie pentru perfectarea contractului de închiriere;

· în cazul respingerii (excluderii) de la licitaţie de către comisia de licitaţie.

  14. ANALIZAREA ŞI COMPARAREA OFERTELOR:
     14.1   La termenul stabilit pentru deschiderea ofertelor comisia va analiza integritatea ofertelor, legalitatea reprezentaţilor sau împuterniciţilor acestora.

      14.2 Se consideră oferta adjudecată aceea a ofertantului care acceptă preţul prezentat de către preşedintele comisiei şi nimeni nu oferă un preţ mai mare.

     14.3 Participanţii la licitaţie pot formula contestaţii cu privire la nerespectarea dispoziţiilor legale cu privire la modul de organizare şi participare la licitaţie.

     14.4 Contestaţiile se depun la comisia de licitaţie in termen de 24 de ore de la adjudecare. Soluţionarea contestaţiilor se face în termen de 48 de ore de la data depunerii acestora.

     14.5  După expirarea contestaţiilor se definitivează rezultatul licitaţiei şi se afişează la sediul Primăriei.

      15. DISPOZIŢII FINALE :
       15.1 Ca urmare a adjudecării licitaţiei publice cel care a fost declarat câştigător va trebui să se prezinte la Primăria municipiului Focşani să semneze contractul de închiriere.

      15.2   Caietul de sarcini se va cumpăra de la sediul organizatorului.

      15.3  Cumpărătorul caietului de sarcini care nu a prezentat oferta sau care nu a participat la licitaţie, va suporta integral contravaloarea caietului de sarcini.

       15.4 Caietul de sarcini, inclusiv toată documentaţia necesară participării la licitaţie se va pune la dispoziţia solicitantului de către organizator.

       15.5   Pretul caietului de sarcini este de 50,00 lei
PREŞEDINTE DE ŞEDINŢĂ,

Gabriel-Ionel NECULA

                                                                                                       Contrasemnează,

Secretarul Municipiului Focşani

                                                                                                      EDUARD CORHANĂ

